LidanRubinov/Halacha-QA huggingface dataset:
שאלה: השואה: מדוע היתה השואה ונרצחו ילדים קטנים ואנשים חרדים שהיו גם צדיקים?
תשובה: אפשר לנסות לענות על השאלה שלך מכל מיני כיוונים, אפשר גם לנסות למצוא סיבות לשואה, אבל התשובה האמיתית היא שאנחנו לא הקב"ה ולעולם לא נוכל לענות תשובה על השאלה הזו. כיון שיש בורא לעולם אנו יודעים שהוא רוצה רק בטובתנו וגם דברים שנראים לנו כלא טובים, אצלו יתברך הם טובים. לדוגמא אדם שעובר ניתוח לכריתת רגל שיש בה נמק, זה נראה מאד לא טוב וגם כואב, אבל למעשה הכריתה הצילה את חייו. היסוד שצריך ללוות אותנו הוא ש כל מה שעושה הקב"ה הכל לטובה  גם כאשר אנו לא מבינים איך. אם היינו מבינים את כל המהלכים של הקב"ה אז כבר לא היה צריך אותו, היינו יכולים לנהל את העולם בעצמנו. חג שמח
שאלה: להסתפר: האם מותר להסתפר ולהתגלח לפני חצות היום?מאחר והשנה מותר ביום שישי.
תשובה: אני מניח שהשאלה היא בנוגע ללג  בעומר- ודאי שמותר להתגלח לפני חצות היום, הדיון בפוסקים הוא אך ורק בנוגע לגילוח בליל לג  בעומר שם נחלקו אם מקצת הליל ככולו או לאו. אם השאלה על יום שישי ראוי החל מחצות היום לכבוד שבת, כמנהג אלו שנוהגים להתגלח ביום שישי. הרב אביע"ד סנדרס
שאלה: המפיל: תמיד אני קורא את ק"ש על המיטה ר לפי הסידור:"ריבונו של עולם הריני מוחל וסולח וכו.", "ברוך אתה ה א-לוקינו מלך העולם המפיל. ברוך אתה ה המאיר לעולם כולו בכבוד", " השכיבנו אבינו ל וכו.", ואז קורא את קריאת שמע ואז את הפסוקים שאחרי:"יעלזו חסידים." "הנה מטתו." "יברכך." "יושב בסתר עליון." "אנא בכוח." 1.עכשיו כידוע אסור לדבר אחרי ברכת המפיל, ולכן אני קורא סדר זה כשאני יודע שאני כבר הולך לישון, אך צצה לי שאלה מה לעשות במקרה שאני לא בטוח אלך לישון אלא יכול להיות שאני אדבר עוד בהמשך הלילה(הכוונה לפני הירדמות), נגיד כשאני ישן עם חברים באותו חדר ואנחנו מדברים, אז השאלה שלי היא האם ניתן לקרוא לפי הסדר שציינתי אבל לדלג על החלק:"ברוך אתה ה א-לוקינו מלך העולם המפיל. ברוך אתה ה המאיר לעולם כולו בכבודו" ואחרי זה לדבר עד שאני יודע שאני אלך לישון ורק אז לקרוא את הקטע הזה? אם לא, מה עליי לעשות? 2.ואם אני ישן אחרי חצות, אני הרי לא מברך בשם ומלכות(כי אני ספרדי) את ברכת המפיל והמאיר לעולם אז האם ניתן לקרוא את כל הסדר ולדבר אחרי זה? מראש :)
תשובה: א.אפשר לעשות כך ב.אם לא ברכת בשם ומלכות אפשר לדבר לצורך
שאלה: מאיר פיינשטין ומשה ברזני: אני עושה עבודה על מאיר פיינשטין ומשה ברזני, במהלך עבודתי נתקלתי בהחלטת הרב הראשי דאז, הרב יצחק הלוי הרצוג לקבור את השניים בהר הזיתים בחלקת קדושי פרעות תרפ ט ופרעות תרצ ו ותרצ ח. רציתי לשאול למה אין דינם כדין המתאבדים שדינם להיקבר מחוץ לגדר.
תשובה: לשואל: זאת לא היתה התאבדות במובן הרגיל אלא סירות נפש לכבודם של ישראל. הרב אריה שטרן ראש מכון הלכה ברורה
שאלה: מאיר פיינשטין ומשה ברזני: אני עושה עבודה על מאיר פיינשטין ומשה ברזני, במהלך עבודתי נתקלתי בהחלטת הרב הראשי דאז, הרב יצחק הלוי הרצוג לקבור את השניים בהר הזיתים בחלקת קדושי פרעות תרפ ט ופרעות תרצ ו ותרצ ח. רציתי לשאול למה אין דינם כדין המתאבדים שדינם להיקבר מחוץ לגדר.
תשובה: ההלכה מכירה בקדושת התאבדותם של אנשים העושים זאת למען כלל ישראל, וכדי שלא תהיה פגיעה בכבוד האומה. הבסיס לכך הוא תוספות במסכת עבודה זרה יח ע"א ד"ה "ואל יחבול עצמו", וזה יכול להיות בסיס לעבודה שלך.
שאלה: שם משפחה: אנו נאלצים להחליף את השם המשפחה של אבי. שם המשפחה כרגע הוא יעקובוב. ואנחנו חושבים להחליפו בשם המשפחה של אמי - יוחאייב או רק לקצרו ליעקב. מבחינת ההלכה, איך עלינו לפעול? יעקב או יוחאייב?!
תשובה: בס ד על פי היהדות אין משמעות לשמות משפחה, הם נוצרו בעקבות דרישת השלטונות. והרבה בריאות הרב אביע ד סנדרס
שאלה: פדיון נפש: לכבוד הרב, עד כמה פדיון נפש והסרת "עין רעה" תואמים את ערכי היהדות? אם כן - מתי צריך לעשות זאת, ובאיזה אופן?
תשובה: יש להתרכז בתיקון המידות ובלימוד התורה, שזה עיקר עבודת ד  יותר משאר הדברים. פדיון נפש מוזכר בכתבי הסוד, והוא אינו במעלת לימוד התורה אלא למי שאינו עסוק בה.
שאלה: כשרות על מוצרים מחו  ל: ראיתי על קוקטייל פירות טרופיים(קופסאת שימורים) שמייבאים מתאילנד הכשר כזה: כשר פרווה בהשגחת הרב קאנטאר אב"ד דק"ק תאילנד באישור הרבנות הראשית לישראל יש כזו כשרות? ממה יש לחשוש?
תשובה: אומרים שההכשר שלו הוא רמה טובה של כשרות.
שאלה: הנחת תפילין: אני יובל, הבר מצווה שלי השנה תהיה בתאריך ל תשרי בעז"ה חודש לפני אין ל באלול אז זה יוצא א תשרי שזה יוצא ראש השנה, מתי אני יהיה צריך להניח תפילין בפעם הראשונה באיזה תאריך?
תשובה: בס ד מזל טוב אני בטוח שזה רגע מרגש. אני מבין מן השאלה שלך שהמנהג שלך הוא להניח תפילין חודש לפני בר המצווה. למען האמת זמן הנחת תפילין לפני בר המצווה אינו הלכה אלא מנהג, על כן נתונה הבחירה בידך- יום לפני ראש השנה, או שמא יום אחרי. והרבה מזל טוב הרב אביע ד סנדרס
שאלה: יחס הרמבם לנשים: כיצד ניתן להסביר את יחסו המשפיל והבוטה של אדם כה גדול כמו הרמבם כלפי נשים. אני מתייחסת גם לכך שהוא כתב שכאשר אישה לא עושה את המוטל עלייה בבית מותר להכותה אפילו בשוט.(??) וגם לכך שהוא כתב שאשה היא טפשה בשביל ללמוד תורה(הנשים והילדים.") וגם ליחס המזוויע שלו בקשר ליחסי אישות שהוא כתב שאשתו של אדם מותרת לו תמיד והוא יכול לבוא עלייה באיזה אופן שירצה. האם זאת התורה היפה שמרשה להכות נשים?? אני חייבת לציין שאני ממש מזועזעת מההתבטאות שלו על נשים. מדבריו נשמע כאילו האישה היא אביזר לסיפוק הגבר וטו לו. אשמח להסבר
תשובה: הרמב"ם הוא מלאך ד  ולכן יש לשאול עליו ביראה וענווה גדולה. נסי לכתוב שוב את שאלתך באופן נכון יותר, ואשמח לענות לכל מה שהעלית.
שאלה: בין המצרים: האם מותר לשפץ את הבית בתקופת בין המצרים?
תשובה: בס ד נהגו להחמיר בכל בניין של שמחה בימי בין המצרים כמו בתשעת הימים. הגדרת בנין של שמחה הוא שיפוץ שבא לצורך הרווחה ותענוג, אך אם השיפוץ בא לתקן קלקול (כגון: סיוד לאחר נזילת מים וכו ) - יש להתיר. שיפוץ אותו החלו לפני ימי בין המצרים -מותר להמשיך בו עד ר"ח אב, ובשעת הצורך ניתן להקל עד שבוע שחל בו ט  באב. יש להימנע מלקנות, לשכור או להיכנס לדירה חדשה, ורצוי אף להימנע מחיפוש דירה בימים אלו. הרב אביע ד סנדרס
שאלה: סרטים שהורדו-דחוף: לרב! אבי לא כל כך דתי והוא הרבה פעמים מוריד סרטים למחשב לאחים שלי ולנו.אני משתדל לא להוריד אלא לצפות בצפיה ישרה.בכללי לא יוצא לי לראות כל כך הרבה סרטים אבל לפעמים ראיתי סרטים מהמחשב כי ידעתי גם שיש את דעתו של הרב ליאור שליט"א שמקילה בנושא.אבל,הבנתי שהרב ליאור הוא לאו דווקא רבי המובהק ואני לא נוהג בהכל כמוהו,כך שיוצא לדעת רוב שאר הפוסקים די עברתי על איסור גזל(אם הבנתי נכון את שאר הדעות).אני ממש אבל ממש לא רוצה שהמצב ישאר סתם כך אז הנה כמה שאלות בעניין: א.האם מותר בכלל לראות סרט שהורד?למשל,מה לעשות אם רואים סרט אצל חבר שלא הושג בצורה כשרה.האם פשוט לא לצפות? ב.נניח ואסור לראות סרט שהורד,אם יש ביכולתי להשיג אותו מדיסק בצורה כשרה האם מור לראות את הסרט? ג.נניח שאסור לראות סרט שהורד,מה לעשות עם כל הסרטים שעל המחשב?(אחי והורי צופים בהם הרבה) ד.אם באמת יצא שעברתי על איסור גזל,איך לחזור בתשובה?(שלימה.אפרט בהמשך) ה.אם הסרטים הם באמת נחשבים גזולים.מה לעשות?האם למנוע אותם מאחים שלי?(אבא שלי כניראה לא יקשיב לי.ובכלל אני ממש ממש מעדיף לא לדבר על זה איתו) הערה-אני ממש לא אחד שכל היום יש לו סרטים בראש,פשוט מידי פעם יוצא לי לראות סרט(משתדל שהוא יהיה כשר)ואני לא רוצה שזה יבוא בצורה פסולה.כמו שכתבתי.בכללי לא יוצא לי לראות הרבה סרטים בכלל. רק עוד נקודה חשובה ממש-אני כותב את הדברים לא סתם.אלא אני מודע לחומרתו של עוון גזל,ראיתי מה הרמבם כתב על גזל כזה בהלכות תשובה ואני ממש אבל ממש לא רוצה ככה לא לחזור בתשובה.אז הנושא מציק לי מאוד מאוד.אז אשמח לקבל תשובה בהקדם ובמהירות האפשרית.
תשובה: וברכת ד  מכיוון שיש כאן בעיות נלוות ויחס להורים ועוד שאלות, אפשר לסמוך על הרב ליאור שליט"א ולא להכנס להחמרות נוספות, אותן תעשה אי"ה כשתהיה ברשות עצמך, אבל בבית הוריך מכיוון שעושים על פי הוראת חכם, לא כדאי להכנס לעימותים בנושא. אישית אם אתה לא רוצה אינך חייב לראות, אבל אל תכנס לעימותים משפחתיים בנושא, וכידוע כבוד הורים זאת סוגיא חמורא. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חברה עם חבר: :) אני בת 17 וחצי, כיתה יב. לאחרונה קשה לי מאוד עם חברה טובה שלי. כבר כמה חודשים שחברתי יוצאת עם מישהו (לא בהכרח למטרות חתונה). דבר זה פגע מאוד בחברות שלנו. בעבר ההינו מדברות כמעט כל יום בסמסים ובבית הספר אך מאז שיש לה חבר הכל השתנה. כשאנחנו ביחד בבית הספר היא כל שניה שולחת עיניים לפלאפון ובמקרה הצורך מסמסת לחבר. אחר הצהריים אין לה כוח לדבר איתי. השאךה נובעת משתינו באופן מפתיע. גם היא אינה יודעת איך להתמודד עם המצב, היא טוענת שהיא משתדלת ולא מצליחה לשלב בין החברויות. אשמח לתשובה מהירה של מה לעשות (אם בכלל זה אפשרי ונכון), ויום טוב :)
תשובה: בס ד ישר כוח על עצם השאלה ניכר שהחברות שלך עם החברה שלך היא חשובה ביותר ועל כך יש להעריך אותך מאוד. אין אני נכנס פה לסוגיה של חברות בגיל זה שלא על מנת מטרת חתונה, אני מניח שאף אם הדברים לא נאמרים ודאי שזה נמצא איפה שהוא ברקע. מעצם טבעו קשר בין בן לבת הנו דבר סוחף. הרבה פעמים מוצאים הבן והבת אחד את השני ונראה שאין להם זמן לכלום. בשלב זה נראה לחבר או לחברה שאין לו יותר מקום בחיים של חברו שנמצא בקשר זוגי. נראה לי שחבר טוב הנה מידה שיש להמשיך לדבוק בה בכל זאת. על אף שהחברות משתנה מבחינת זמן, אין זה אומר שעליה להשתנות מבחינת עומק, כאשר מתבגרים הזמן והכמות אינם פונקציה- השאלה היא מידת העומק של הקשר החברי. בפרקי אבות לא נאמר חבר מתמיד אלא חבר טוב (ובמקרה זה חברה טובה), הכוונה במילה טוב היא טוב שאינו תלוי בדבר. על כן העצה שלי להמשיך את החברות מצדך ואני מעריך שהיחס מהצד השני בו יבוא. כאשר מנתקים קשר מאוד קשה לחבר אותו מחדש, אך מאוד קל להגביר את העוצמה של הקשר כאשר הוא נשמר בעצימות נמוכה. הרב אביע ד סנדרס
שאלה: חתונה: אני ובן זוגי מאורסים ומתכננים חתונה דתית כשרה לכל דבר. ישנם 2 סוגיות חשובות שהייתי רוצה לברר: 1. אימא שלי היא לא יהודיה (אני גיורת), אבא שלי יהודי מלא ונשוי שנית, לפי ההלכה הבנתי שאסור למי שלא יהודי להוביל את הכלה והחתן אל החופה, השאלה היא מי יוביל אותי אל החופה יחד עם אבי? האם זו יכולה להיות בת משפחה יהודיה? מקרה הפוך אצל בן זוגי, אימא שלו יהודיה, אך אביו לא יהודי, מה קורה במקרה שלו, עם מי אימא שלו תוביל אותו אל עבר החופה לפי ההלכה? ובכלל מה אומרת ההלכה לגבי התנהלות טקס החופה במקרה שאחד מההורים אינו יהודי? 2.תקופת בין המצרים יוצאת השנה בין התאריכים 25 6-15 7, האם מותר להתחתן אחרי תקופת בין המצרים, נגיד 20 7-25 7? או שזה גם כן תאריכים בעייתיים לחתונה? אשמח לתשובה מפורטת על מנת להבהיר את הנושא. ויום מקסים :)
תשובה: השאלה שלך קבלה מענה בקישור תסלחי לי, אבל את ראויה לגערה: יש דופי בהטרחת מספר רבנים כדי לתת מענה לשאלה שלך. רבנים מקדישים זמן יקר כדי להשיב לשאלות אחינו בני ישראל באהבה וללא בקשת תמורה, האם הוגן מצידך לעשות שימוש מיותר ומטריח ברצון הטוב של הרבנים? האם היית נוהגת כך אם הדבר היה כרוך בת של 100 ש"ח לשאלה? מאחרי עשירי באב אפשר להתחתן עד ראש השנה. 18 יולי ובכל אוגוסט מזל טוב!
שאלה: ביסקוויטים המיוצרים בחו"ל: אני נמצא כרגע בשנת שליחות בבלגיה ורציתי לשאול שאלה בנוגע לביסקוויטים של חברת Lotus. דגם Original Speculoos. אלו ביסקוויטים שנמכרים גם בארץ תחת כשרות מהדרין חתם סופר. כל הביסקוויטים מיוצרים באותו המפעל "לוטוס בייקריס" למביק, בלגיה. על הביסקוויטים הנמכרים בארץ כתוב שהם אפיית ישראל וללא חשש חדש. אני מניח שהביסקוויטים שנמכרים פה, באנטוורפן בסופרים הלא יהודיים, מיוצרים בפס ייצור שאינו מושגח. האם חל איסור לאכול את הביסקוויטים הללו נעדרי החותמת? יש לציין שלא חסרות חנויות יהודיות שניתן לרכוש בהם את הביסקוויטים המיובאים לארץ (ובחזרה לבלגיה) כך שאין זה ממש שעת הדחק, אך דבר זה כמובן מייקר מאד את עלותן (פי שתיים ואף יותר). אליה.
תשובה: כתבת נכון. פעמים רבות הפס יצור של המוצר עם ההשגחה וללא השגחה הוא פס יצור שונה, ופעמים יש הבדלים ברכיבים. ולכן ללא ידיעה על כך שהמוצר כשר אסור לאכול מוצרים אלו.
שאלה: רצון: יש לי שאלה שקשורה יותר לביטחון מאשר לדת. אני יודעת שאני בעלת יכולות גבוהות, אבל אני לא מצלת אותם מספיק. לדוגמא: בלימודים אני יכולה יותר אבל אין לי כח (רצון) להשקיע בזה. רוצהז"א אני רוצה לעשות את המקסימום ולהיות הכי טובה אבל אני לא מתאמצת בשביל זה. נכון, זה נשמע מגוחך אך אני מדברת מתוך הלב. אני באמת משתדלת ורוצה אבל כנראה לא מספיק. יש איזושהי עיצה דירבון סגולה? אני ממש רוצה לרצות! :) נ.ב: אם אני אומרת לחברות שלי חיים שלי, כפרה עלייך, נשמתי וכ ו פעם שמעתי שיש עם זה בעיה אבל אם אני לא מתכוונת לכך? לד ג: כפרה, אני לא מתכוונת שאני ילך כפרה עלייה. מראש, להחזיר תשובה הכי מהר שאפשר, זה באמת דחוף!
תשובה: בס ד א. אמרו חכמינו אין דבר העומד בפני הרצון, הכל שאלה של החלטה. מדבריך ניכר שיש לך יכולות, אם כן במידה ותקחי החלטה חדה אני סמוך ובטוח שתצליחי, יהיו נפילות אך הדרך למעלה סלולה. אני לא מאמין בסגולות, אני מאמין בבחירה חופשית של האדם לעשות מעשה. בהצלחה. ב. חשוב מאוד לשים לב למילים שאנו מוציאים מן הפה, בימות המקדש היו לכך השלכות של נדרים ושבועות. מאידך, מזל רע אינו חלק מן הענין, לשון נקיה היא לבו של הסיפור. אם את מרגישה שדרך דיבורך הנו נקי, אני לא רואה בעיה בענין. הרב אביע ד סנדרס
שאלה: אני פשוט יודעת שאני בנאדם קנאי: הרב. דבר ראשון - שאתה מוכן למלא את התפקיד הזה. זה דורש, מן הסתם, הרבה מחשבה. אז לעניינינו. יש לי חברה שהיא בנאדם מיוחד ממש - חוכמת חיים ענקית ושכל גם בימודים, מסתדרת עם כולם וחברה של מליון בנות, כל היום מארגנת דברים כדי לעזור לאנשים, משקיעה בהדרכה שלה את כל הנשמה. היא כזאת שכל אחד שיפגוש אותה יגיד לעצמו "וואו." אז מה הבעיה שלי? אתה בטח תוהה. הבעיה שלי היא שקשה לי לשמוח בשמחתה ולפרגן לה, ואני מקנאה. מרגישה שאני בחיים לא אוכל להיות גדולה או משמעותית כמוה ושאני לא עושה הרבה ביחס אליה. אבל, שלא תצא עם רושם מוטעה, אני ממש לא שואנת את עצמי. אני פשוט יודעת שאני בנאדם קנאי. שוב
תשובה: הקב"ה לא הבטיח לנו חיים קלים. יש בעולם מצבים שקשה לנו אתם, צריך להשקיע הרבה כוח ועמל כדי להתקדם ואין לצפות להצלחה ביום אחד. לכל אחד יש את היצר הרע שלו, הקשיים שלו והמאבק שלו. אצל כולם יש קשיים וצריך לעמול בכוחות רבים כדי להתקדם: אצל אחד זו השכמה לתפילה, אצל אחר זה לימוד תורה, אצל השלישית זו שמירה על הצניעות ואצלך (כמו אצל רבים אחרים) זו הקנאה. הכי חשוב שלא תתני לקנאה מקום מרכזי מדי. זו המטרה של היצר הרע - להבהיל אותנו בחטאים שלנו ואז להפיל אותנו לדכאון ויאוש. אל תנסי לחסל את הקנאה - גם זו עצת היצר הרע לתת תחושה שעלינו לחסל מיד את החטא - גם אז, כשלא מצליחים, מתייאשים. מסקנה: מצד אחד אל תטרידי את עצמך יותר מדי בקנאה, תתעלמי ממנה. מצד שני אל תנסי להלחם בה יותר מדי אלא רק להתקדם מעט, כל הזמן, במאבק נגדה. הדרך היותר עמוקה לסלק את הקנאה - לא להלחם בקנאה אלא במה שמביא אליה. את מקנאה מפני שאת עושה השוואות ומרגישה שהחברה שווה יותר. את צריכה להפסיק להשוות בינך לבין אחרות. להעריך יותר את עצמך. לאהוב יותר את עצמך. ללמוד לשמוח בחלקך. לומר לעצמך שכל אחד הוא ייחודי ויש לו את המקום המיוחד שלו בעולם (במקורות ישראל אומרים שכל אדם הוא כמו  אות  בספר תורה   אי אפשר בלעדיו). עליך לדעת שבשמים לא מעריכים אדם לפי מה שהוא מצליח, אלא לפי מה שהוא משקיע ומתקדם עם הכשרונות שהקב"ה נתן לו. אם יש מישהו שהוא גאון בתורה ומלמד שעורים רבים, בארץ מאוד מעריכים אותו אבל בשמים מעריכים יותר את מי שמשקיע כל כוחו ומרצו בלימוד גם אם אין לו השגים רבים. על כך נאמר "לפי הצער השכר" לכן גם ההערכה העצמית שלך לא צריכה להיות לפי ההשגים החיצוניים אלא לפי העולם הפנימי שאת בונה לעצמך.
שאלה: חזרה בשאלה: יש לנו בן שהוא בתהליכי יציאה מהדת,האם יש מה לעשות בעניין? אם כן נודה לעצתך.
תשובה: זוהי שאלה כללית מידי שלא אוכל לענות עליה ללא היכרות עם הבן. בגדול רק אומר שרוב תהליכי החזרה בשאלה נובעים בשלב ראשון ממצוקה רגשית (חוסר הזדהות עם העולם הדתי) ורק בשלב שני משאלות לוגיות. תלוי מאד גם מה גיל הילד. הייתי ממליץ לכם להתייעץ עם סמכות תורנית המכירה אותו ולנסות לזהות מדוע הוא חש ניכור כלפי עולם המצוות. על פי רוב מתלווה לעניין גם חוסר הבנה וכאן יש מקום לפתוח בלימודי אמונה במסגרות שונות חגי
שאלה: מה אני אמור לעשות?: טוב אני מנחש שכבר שאלו את זה כאן מליון פעמים אבל אני לא כ"כ מוצא משהו.אני פשוט על סף השיגעון. אין יום שעובר, גם העמוס ביותר מהאלה שאין לך שניה לחשוב, שהעניין הזה לא עולה לי. עקרונית?החיים שלי מדהימים, ב"ה לא חסר לי כלום. אבל פשוט משגע אותי שאני לא מבין מה לכל הרוחות ה רוצה ממני?? יש את הימים האלו שמתבזבזים על לשבת במחשב ופשוט לראות סרטים וכ ו וכ ו.ואז אני אומר מה עזר היום הזה??בשביל זה אני כאן??אז אני לוקח את עצמי בידיים ועושה ועושה ואז.אני רואה איזה סרטון על ההתנתקות או על איזה פיגוע, או אפילו סתם יורד גשם בסוכות (מאז שאמרו לי שזה כמו רב ששופך כוס מים שהביא לו התלמיד בפנים של התלמיד זה לא יוצא ממני).ואני אומר, אולי אם כל העבודה הזו, עם כל המאמץ, עם כל מה שעם ישראל סופג כדי להמשיך הלאה, אנחנו בכלל לא בכיוון?אולי זה בכלל לא מה שה רוצה ממנו?הרי זה כל מה שה" סימנים" מראים.אין לנו איך לדעת באמת מה ה רוצה שנעשה.אני הולך בדרך שבה אני מאמין, מאמין במאה אחוז!אבל זה מרגיש כאילו ה מנסה לתת לנו סימנים שזו לא הדרך הנכונה.אז איך חיים ככה, בלי לדעת מה בעצם ה רוצה ממני?
תשובה: השאלה אותה אתה מתאר היא ללא ספק שאלת השאלות, איך אנחנו מפענחים את רצונו של השם בעולם שלנו, האם אפשר בכלל להכיר את טביעות אצבעותיו? אין לכך תשובה ברורה, אנו מאמינים שאכן השם מתעניין בעולם, מהי בדיוק הדרך אותה הוא מדריך את העולם אנו לא יודעים. אני חייב להודות שמעל הכל אני מאמין בבחירה חופשית, ביכולותיו של האדם לקבוע את יעודו וגורלו, להגדיר את המשמעות של חייו, האדם מגדיר את חייו רק באמצעות מעשיו והתנהגות, אדם שנותן לחייו משמעות- חייו אכן יהיו בעלי משמעות. בנוגע לסימנים, אנו לא מבינים את הסימנים שהקב"ה משאיר, אך אולי הסימן החזק מכל הוא שעם ישראל ישנו כנגד כל הסיכויים וכנגד כל חוקי הטבע האפשריים, עם ישראל בעצם קיומו הוא המעיד על נכוחותו של הקב"ה. מכאן ואילך הכל תלוי בנו וקשור אלינו. אפשר להיות חכמים של אחרי מעשה, אך זה רק פרשנות ולאו דווקא אמת. על כן העצה שלי אליך היא לעזור עוז ולמלאות את החיים שלך במשמעות, הן על ידי לימוד תורה, נתינה לכלל, התנדבות או סתם חיים של גדלות. ובהצלחה הרב אביע"ד סנדרס
שאלה: ר  עקיבא - לא נהגו כבוד?!!: לרב ו מראש. לא נעים לשאול אבל.איך ייתכן שתלמידיו של ר עקיבא הקדוש שאמר "ואהבת לרעך כמוך" מתו כולם בגלל שלא נהגו כבוד זה בזה??? הוא לא שם לב.? דוגמא אישית?? מה בדיוק הייתה הבעיה שם.?
תשובה: אין אנו יודעים עד תום מה אירע שם. אולם אנחנו יכולים להסיק מימינו כמה מסקנות, ולשער שאותו הדבר קרה שם. לעתים דווקא בשל התשוקה לעשות את רצון ד  והנאמנות שיש לנו להלכה - עלולה להיות הסיבה העיקרית לפגמים חמורים ב"בין אדם לחבירו". וזאת בשל העובדה שהקנאות לרצון ד  גורמת לעתים לאדם לחוש כי הוא חייב להילחם את מלחמת האמונה, ולעשות באופן מדויק את מה שהוא חושב שהקב"ה אמר, וכשעומד מול זה אדם אחר הוא אומר לעצמו שבוודאי הקב"ה יותר "חשוב" מאשר בני אדם, ובשל כך הוא פוגע בבני אדם אחרים, ועוד סובר שזו מצווה גדולה לעשות כך. זו מציאות שכבר הנביאים דיברו עליה, ואנחנו צריכים להתמודד עימה, ובעיקר להאמין שעשיית רצון ד  כוללת בתוכה את "בין אדם לחבירו", ואת הזהירות בכבודו של השני.
שאלה: משלוח מנות: קצת באיחור אבל שאלה בענייני פורים (הכנה לשנה הבאה.) אך נראה לי שיש מקום לדון באספקט הרחב. במקומות עבודה רבים נהוג לשלוח בן העובדים משלוחי מנות. את המשלוח הזה מחליפים העובדים בד"כ יום או יומיים לפני פורים. משיחות עם מספר קולגות חילונים אני למד שמבחינתם בזה הם מקיימים את המצווה. האם ניתן לומר כי אכן זה עולה להם למצוה, וכשם שמגילה נקראת מי"א לבני הכפרים, כך, עבורם בלבד, משלוח מנות יהיה מי"א ואילך (עניים עיניהם למקרא מגילה ואי לך עני גדול מעני בדעת)
תשובה: זהו לימוד זכות נאה על עם ישראל. לדעת כמה פוסקים מצות משלוח מנות באה על מנת להרבות אהבה ורעות בין איש לרעהו, ואשריך שגם בלימוד הלכות משלוח מנות אתה משתדל להרבות אהבה ורעות. אולם להלכה יש מסגרת וגבולות, ויש לקיימה במועדים שנקבעו על ידה, ולא במועדים שנוחים לנו. לגבי זמן הפורים, כבר הגמרא (בתחילת מגילה) עליה רמזת, מסיקה ש"בזמן הזה. אין קורין אותה אלא בזמנה", וכך נפסק להלכה. ואמנם בתנאים מסויימים אפשר גם בזמן הזה להקדים קריאתה בלי ברכה (שו"ע תרפ"ז, ז)  אולם גם זה רק לאנוס שאינו יכול לקוראה בזמנה. ורק לקריאת מגילה, ולא לשאר מצוות היום (מ"ב שם סוף ס"ק כ ). לכן אם אפשר להודיע בעדינות למקדימים במשלוח מנות, שאם ברצונם "לצאת ידי חובה" עליהם לעשות זאת בפורים עצמו   מה טוב. ואם אי אפשר להודיעם   אכן יש להמשיך להפוך בזכותם, שמקיימים את ערך המצווה, אך אמנם לא בתאריך שנקבע לה. (התשובה ניתנה מהרב בני הולצמן) רבני ורבניות בית הלל עונים לשו"ת גם בפייסבוק -
שאלה: ברכת אשר יצר: מותר לברך אשר יצר לאחר קימה לשירותים בלילה? (שהרי יש עלינו טומאה ולא רחצנו פנים וכד ו מזכירים שם ה.)
תשובה: בס ד ניתן לסמוך על הברכה של הבוקר, אך אם רוצים לאחר שטיפת ידים אפשר לברך אשר יצר. הרב אביע ד סנדרס
שאלה: תה מאנגליה, שמן זית מהשטחים, זיתים כבושים: 1. קיבלנו מתנה תה בתפזורת מחברה באנגליה. התה נארז בסרי לנקה, אין על המוצר כמובן פיקוח של אף ארגון כשרות. מבירור עם מכרים תושבי אנגליה, שומרי תומ"צ הם מספרים שהיהודים באנגליה שותים כל תה. האם אפשר לסמוך על כך או שיש בעיה. 2. האם שמן המופק מזיתי א"י בבית בד ערבי יש עמו בעיה, בהנחה שנפריש כמובן תרו"מ. 3. האם אפשר לאכול זיתים שכבשן ערבי?
תשובה: 1. תה בלי תוספות טעם לא זקוק להכשר. 2. אין לסמוך על שום בית בד בארץ אא"כ יש לו הכשר מוסמך למהדרין 3. אין בעייה בכבישה של גוי ובתנאי של כל חומרי הגלם כשרים.
שאלה: ברכות אחרונות?: מה הברכות האחרונות לכל הברכות הקיימות ובמיוחד ללשהכל ניהיה בדברו?
תשובה: ללחם - ברכת המזון היא הברכה האחרונה. לדבר שהוא אחד משבעת המינים (חיטה או שעורה או גפן או תאנה או רימון או זית או תמרים)- ברכת מעין שלוש היא הברכה האחרונה. לשאר הדברים כמו יקרות או פירות שאינם משבעת המינים או בשר או חלב וביצים - ברכת בורא נפשות רבות היא הברכה האחרונה. ממליץ לך ללמוד את החוברת הלכות ברכות הנהנין של מרןהמקובל האלוקי הרב מרדכי אליהו זיע"א, על מנת שתדע מה לעשות ועל מה לברך ומתי.
שאלה: מעשר שני: יש לי מטבע שחיללתי עליה מעשר שני לפני כמה שנים אך בשנה הרביעית ( בתשע"ב ) לא חיללתי את המטבע בערב פסח מה דין המטבע - האם ניתן לחלל אותה ואם כן איך?
תשובה: וברכת ד  לכתחילה צריך להרוס את המטבע עצמה. עדיף בלא חילול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת ערבית: האם יש זמן משוער שבו אסור להגיד קריאת שמע של ערבית?
תשובה: בס ד לכת  לא יאמר עד חצות הלילה בדיעבד יכול עד הנץ. לא יאמר לפני פלג המנחה. הרב אביע ד סנדרס
שאלה: ממונות: במידה וישנם שלושה שותפים שווים בחברה, השותפים לא עשו חוזה, במידה והחברה מראה בסוף השנה רווח של 30,000 דולר, ולכל אחד מגיע מהרווח 10,000 דולר (שהרי החלוקה שווה) אבל למעשה בפועל קיים בחשבון סכום של רק 12,000 דולר ושאר הכסף הלך לקניית סחורה, השאלה - לפי הרווח השנתי נראה שלכל אחד מגיע 10,000 דולר האם יכול לבוא אחד מהשותפים ולמשוך ללא רשות מן החשבון את הסכום רווח שלו 10,000 דולר? ואחרי משיכתו נשאר בחשבון החברה רק 2000 דולר אחרי המשיכה ויוצא שאין לשני השותפים הנוספים מספיק כסף למשוך את שלהם? אגב- השותף שלקח את חלקו טוען שמותר היה לו למשוך מפני שלא היה חוזה, האם זה נכון?
תשובה: לשואל: באופן פשוט נראה שאף שותף איננו יכול לקחת אלא ביחד עם שאר שותפיו ולפי מצב הקופה והכסף שהשתמשו לקניית הסחורה נחשב להשקעה של כולם לפעם הבא. הרב אריה שטרן ראש מכון הלכה ברורה
שאלה: ממצאים הדורשים הסברים: הייתי רוצה שתראה ממצאים שגיליתי שהוצפנו בשטרות ישראל, רובם של אלילים ותרחישי פיגועים שקרו ושחלילה יקרו ואף מפה, כל הממצאים מובילים לאירגון הבונים החופשיים וזאת ממחקר שעשיתי, השטרות הודפסו בטכניקה מיוחדת ורוב הממצאים מתגלים בצילום אינפרא אדום או נגטיב,מצורפת דוגמא מתוך רבות נוספות מה דעתך? ואשמח לשוחח עמך ולפרוש בפניך עוד,
תשובה: לצערי אין לי את הכלים לבחון את הנושא הזה. כדאי לפנות למי שהוא מומחה בדבר.
שאלה: זמן פסוקי דזמרה: עד איזו שעה אני יכולה להתפלל פסוקי דזמרה? על זמנכם.
תשובה: בס ד פסוקי דזמרה אינם תפילה על כן ניתן לאומרם כל היום. מאידך- אחר זמן תפילה יש לומר אותם ללא ברוך שאמר וישתבח שיש להם מעמד מיוחד. הרב אביע ד סנדרס
שאלה: פער אדיר בתדירות יחסי אישות: אני מתלבט זמן רב האם לכתוב שאלה זו. קשה לי עם זה מאוד וההתמודדות כבר קשה מנשוא. אני חי ביישוב דתי. מנהל אורח חיים דתי. קובע עיתים לתורה ככל הניתן במסגרת העבודה היומיומית. אני נשוי באושר לאישה נהדרת. יראת ה. יש ילדים. ה חוץ מתחום האישות. מהר מאוד גילינו שיש פער אדיר ביני לבינה ביחס לתדירות היחסים. אשתי איננה מעוניינת בקיום יחסים למעט פעם במספר חודשים. שוחחנו רבות על הקושי האדיר שלי עם זה. היא אפילו פנתה לייעוץ מקצועי אבל פשוט לא רוצה. הבעיה היא שאני משתדל להחזיק את עצמי אך בסופו של דבר נגרר לפינות לא טובות ונופל בהוצאת ש.וזה הורג אותי כל פעם מחדש. ואני לפעמים מנסה לתת לעצמי תירוצים שזה ר כי חסר כל כך ואני לא מעוניין לגרום לאשתי לקיים יחסים מתוך כורח או כדי להשביע את תאוותי. אני לא מחפש פתרון מהרב. אין ספק שאנחנו ביננו חייבים למצוא את הפתרון.אני פונה לרב לשמוע בעיקר - איך מתקנים. אולי עצות איך בכל זאת להצליח להתמודד.זה שובר את ליבי כל פעם מחדש.
תשובה: טוב שאתה מודע לפערים ומנסה להתמודד מתוך יראת שמים, כך ראוי. אתה מתאר בעיה חשובה שצריכה פתרון אמיתי ויסודי. זוגיות אינה יכולה להשען רק על אהבה וכבוד הדדי, אלא חייב להיות בה מרכיב של יחסי אישות מספקים לשני בני הזוג. כדי לפתור את הנושא יש להסכים להשקיע בזה כראוי. שב עם אשתך ותראה לה את ההתכתבות הזו ותסביר לה כמה אתה נבוך ורוצה לחיות חיים שמחים ומיניים כרצון ד. עליכם לקבוע סדרת פגישות עם סקסולוגית דתיה, שתלווה אתכם כראוי וביראת שמים ועצות טובות לחיזוק התחום הזה. אשתך תפנים שזו עבודת ד  שלה לפתח את המיניות או לכל הפחות לתת לך את הצרכים הבריאים שלך. לא לזלזל בכך ולא לדחות אלא לטפל ביסודיות ובהשקעה כספית, ובע"ה הדברים יסתדרו מתוך הרצון הטוב ההדדי שלכם. עד אז- רבש"ע איתך ורואה גם מה שכתבת כאן, ואת רצונך להתקדש. תתפלל על כך ותנסה להתנהל בטהרה כפי יכולתך, אבר קטן באדם משביעו רעב מרעיבו שבע, זכור זאת ואל תקשיב ליצר שיגיד לך שהדחף ירגע לאחר פורקן רגעי שאינו מסודר וארוך טווח עם אשתך. בהצלחה
שאלה: האם מודדים כזית על פי משקל או נפח?: אם מודדים כזית על פי נפח או משקל? הייתי שמח לתשובה בהקדם זה בשביל העבודה בגמרא, אם אפשר עם מקורות.
תשובה: בס ד. במידות ימינו ישנן כמה שיטות. ראשית, ישנה מחלוקת עקורנית אם מודדים את שיעור הכזית בנפח או במשקל. גם לשיטה שסוברת שמודדים בנפח, ישנן כמה שיטות. השתיים המרכזיות הן שיטת החזון איש ושיטת הרב אליהו חיים נאה (הגר"ח נאה). לדעת הגר"ח נאה שיעור כזית הוא 27-28 סמ"ק, ולדעת החזון איש, 33 סמ"ק. ישנה גם שיטה מצמצמת יותר, ששיעור הכזית הוא בגודל של זית רגיל, שהוא בערך כגודל ציפורן האגודל ראה צל ח קטז: כמו כן במאמר הבא: ובהצלחה הרב אביע ד סנדרס
שאלה: הזמן לאהבה: תוך כמה זמן רגש של אהבה נגמר? והאם רגש במינון יכול להעבור שנגמר תוך שבועיים? אציין שחבר שלי לשעבר לפני שבועיים אמר לי שיש לו רגש במינון אליי עדין ולאחר שבועיים אמר לי שאין לו רגש ולא יהיה גם.
תשובה: בס ד רגשות אינן מדע מדויק, אי אפשר לדעת כמה זמן לוקח לרגש להתעורר או להכבות. אין ספק שניתן לעורר רגש או לדכא אותו, בהנחה ואת פוגשת מישהו שמוצא בעיניך במבט ראשון ודאי שאם תחשבי עליו הרבה יהיה לך רגש כלפיו ואם לא לא יהיו לך רגשות כלפיו. אותו דבר גם בהיפך, חוסר תשומת לב או חשיבה שלילית יכולים לדכא רגש. הרב אביע ד סנדרס